2023 3 17
LT
Europos Sąjungos oficialusis leidinys
C 101 A/11
Gyvenimo aprašymas nelaikomas patvirtinamuoju dokumentu, kuriuo patvirtinama profesinė patirtis, diplomai arba atitinkamais atvejais kalbų mokėjimas.
Savo paraiškoje negalite pateikti nuorodų į dokumentus, paraiškas ar kitus dokumentus, įkeltus teikiant ankstesnes paraiškas.
3.3.2.
Bendrųjų reikalavimų patvirtinamieji dokumentai Šiuo etapu nereikalaujama pateikti jokių dokumentų, kad būtų patvirtinta, jog: — esate vienos iš Europos Sąjungos valstybių narių pilietis (-ė), — naudojatės visomis piliečio teisėmis, — esate atlikę įstatymų numatytas karo tarnybos prievoles, — turite šioms pareigoms eiti reikalingas asmenines savybes, — mokate savo paraiškoje nurodytas kalbas, išskyrus skelbime aiškiai nurodytus konkrečius atvejus.
Turite pažymėti langelį „Garbės pareiškimas“.
Pažymėdami šį langelį sąžiningai patvirtinate, kad atitinkate minėtuosius reikalavimus ir kad pateikta informacija yra teisinga ir išsami.
Vis dėlto šiuos dokumentus Jūsų bus paprašyta pateikti įdarbinimo metu.
3.3.3.
Atitiktį specialiesiems reikalavimams patvirtinantys dokumentai Komisijai turite pateikti visą informaciją ir dokumentus, kad ji galėtų patikrinti, ar paraiškoje nurodyta informacija yra teisinga.
Diplomai ir (arba) pažymėjimai, kuriais patvirtinamas studijų baigimas Turite pateikti vidurinio mokslo baigimo pažymėjimus, atitinkamas akademines kvalifikacijas ar pažymėjimus, kuriais patvirtinama, kad baigtos skelbime reikalaujamo lygio studijos.
Jie pateikiami teikiant paraišką internetu, pageidautina PDF formatu.
Turite pasirūpinti, kad pateikti dokumentai būtų įskaitomi.
Komisija atsižvelgs į skirtingas Europos Sąjungos valstybių narių švietimo sistemas (šio vadovo I ir II priedai).
Jei jums išduotas trečiosios šalies diplomas, kartu su juo turės būti pateikta Europos Sąjungos valstybės narės kompetentingos institucijos išduota pažyma dėl kvalifikacijų pripažinimo.
Pateikdami aukštojo mokslo diplomą turėsite nurodyti kuo išsamesnę informaciją, visų pirma apie studijų dalykus ir mokymosi trukmę, kad komisija galėtų įvertinti, ar diplomas atitinka pareigų pobūdį.
Jei vertinti teikiate techninio ar profesinio išsilavinimo arba išklausytų kvalifikacijos kėlimo ar specializacijos kursų baigimo dokumentus, turite nurodyti, kokios tai buvo studijos – studijos visą dieną, ne visą dieną ar vakarinės, taip pat studijuotus dalykus ir oficialią studijų trukmę.
Šią informaciją įkelkite viename dokumente, pageidautina PDF formatu.
Profesinė patir tis Jei skelbime reikalaujama turėti profesinės patirties, atsižvelgiama tik į tą profesinę patirtį, kurią kandidatas (-ė) įgijo gavęs (-usi) reikalaujamą diplomą arba kvalifikaciją.
Būtina, kad patvirtinamaisiais dokumentais būtų patvirtinta darbo patirties trukmė ir lygmuo ir kad būtų kuo išsamiau apibūdintas eitų pareigų pobūdis, kad komisija galėtų įvertinti, ar patirtis atitinka pareigų pobūdį.
Jei turite kelis su ta pačia profesine patirtimi susijusius dokumentus, juos įkelkite viename dokumente.
Didžiausias į platformą Apply4EP galimo įkelti kiekvieno dokumento dydis yra 5 MB.
Visi nurodyti profesinės veiklos laikotarpiai turi būti pagrįsti šiais patvirtinamaisiais dokumentais: — buvusių darbdavių ir esamo darbdavio pažymomis, kuriomis patvirtinama profesinė patirtis, reikalinga norint dalyvauti konkurse (atrankos procedūroje); — jei dėl konfidencialumo kandidatas (-ė) negali pateikti reikiamų darbdavių pažymų, vietoj jų būtina pateikti darbo sutarties ar laiško dėl įdarbinimo kopijas ir pirmo bei paskutinio atlyginimo lapelių kopijas; — savarankiškai profesinei veiklai (savarankiškai dirbantys asmenys, laisvosios profesijos ir kt.) patvirtinti gali būti priimamos sąskaitos faktūros, kuriose nurodomos suteiktos paslaugos, arba kiti tinkami oficialūs patvirtinamieji dokumentai.